**Primăvara-n poezie**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Primăvara-n poezie

Strălucește zarea de azur

De lumina fața mi-e scăldată,

Îmi rotesc privirea împrejur

Pașii mi-i grăbesc întâia dată.

Pe-o crenguță doua turturele

Își înalță glasul către cer,

Peste crânguri flori de albăstrele

-Primăvara lasă un mister.

Cerul se desface cu blândețe

Curg poeme, versuri, melodii,

Pe deasupra culmilor semețe

Se aud frumoase simfonii.

Florile se-aștern între izvoare

Parfumate roze mă îmbie,

În caldura razelor de soare

Mieii sar din țarcuri pe câmpie.

Frumusețea zilei mă-nconjoară

Si cuprins ușor de fantezie,

Mă apuc a nu stiu câta oară

S-asez primăvara-n poezie.

De M Horlaci.

20/1/16